**OBRAZLOŽENJE**

**uz**

**Prijedlog Programa korištenja naknade za zadržavanje nezakonito izgrađenih zgrada u prostoru na području Grada Ivanca za 2023. godinu**

Zakonom o postupanju s nezakonito izgrađenim zgradama (Narodne novine br. 86/12, 143/13 i 65/17) propisano je da je 30% sredstava naknade prihod proračuna jedinice lokalne samouprave na čijem se području nalazi nezakonito izgrađena zgrada, a taj se prihod namjenski koristi za izradu prostornih planova na kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave.

Sukladno Uputi Ministarstva graditeljstva, prostornoga uređenja i državne imovine iz 11. rujna 2020. godine proizlazi da je potrebno za korištenje sredstava naknade donijeti zaseban Program, isti se predlaže Gradskom vijeću Grada Ivanca, kao u prijedlogu. Planirana sredstva, procijenjena u iznosu od 2.654,46 eura, namjenski će se koristiti za opremanje dječjeg igrališta u naselju Horvatsko, a provoditi će se kroz Program građenja objekata i uređaja komunalne infrastrukture za 2023. godinu.

**Upravni odjel za urbanizam,**

**komunalne poslove i zaštitu okoliša**